b'\n_START_ARTICLE_\nUllevi\n_START_SECTION_\nSk\xc3\xb8ytearena\n_START_PARAGRAPH_\nSom sk\xc3\xb8ytearena var Ullevi den f\xc3\xb8rste kunstfrosne 400 m-bane som ble brukt til et internasjonalt mesterskap under EM i 1959. To \xc3\xa5r senere ble ogs\xc3\xa5 det f\xc3\xb8rste VM p\xc3\xa5 en kunstfrossen bane arrangert her._NEWLINE_Gjennom det meste av sin islagte periode var Nya Ullevi en av sk\xc3\xb8ytesportens hovedarenaer. VM ble arrangert her b\xc3\xa5de i 1961, 1966, 1968, 1971, 1975 (sprint), 1978 og 1984. Foruten EM i 1959 hadde Nya Ullevi EM i 1963 og 1965. I 1963 kunne norske sk\xc3\xb8ytel\xc3\xb8pere feire en av sine mest legendariske triumfer her. Da EM var over, var det nordmenn p\xc3\xa5 de fire \xc3\xb8verste plassene \xe2\x80\x93 med Nils Egil Aaness p\xc3\xa5 topp. I 1968 ble Fred Anton Maier verdensmester p\xc3\xa5 Ullevi med ny verdensrekord sammenlagt. Under VM i 1971 satte Ard Schenk verdensrekord p\xc3\xa5 10 000 m med 15.01,6 og ogs\xc3\xa5 verdensrekord sammenlagt._NEWLINE_Siden 1989 har Ruddalen Idrottsplass tatt over som internasjonal sk\xc3\xb8ytearena i G\xc3\xb6teborg.\n_START_SECTION_\nFriidrettsarena\n_START_PARAGRAPH_\n7.\xe2\x80\x9313. august 2006 ble EM i friidrett arrangert p\xc3\xa5 Ullevi.'